Read in English . Newsbook.com.mt ikkonferma indipendentement storja esklussiva li ixxandret dalgħodu fuq is-sit timesofmalta.com , jiġifieri li nhar il-Ħamis il-pulizija Maltija arrestat raġel li qed jitqies bħala s-sensar (middleman) bejn il-mandant tal-assassinju ta' Daphne Caruana Galizia u l-persuni li attwalment qiegħdu u splodew il-bomba li qatlitha. Dan ir-raġel ġie arrestat waqt ħidma kontra l-ħasil tal-flus li kienet ko-ordinata minn Europol. Skont rapporti mgħotija lil Newsbook.com.mt il-persuna li ssemmiet waqt l-interrogazzjoni huwa negozjant magħruf ħafna li dwar il-kumpanija tiegħu kienet kitbet Daphne Caruana Galizia, għalkemm dakinhar li kitbet ma kienx magħruf isem is-sid magħruf. Il-pulizija, skont ir-rapport f' timesofmalta.com , ukoll ikkonfermat minn Newsbook.com.mt , fil-jiem li għaddew kienu qed jistudjaw id-dettalji mogħtija biex jaraw jekk kienux kredibbli biżżejjed biex jipproċedu. Timesofmalta.com.mt irrappurtat ukoll li l-Gvern qed jikkunsidra li tingħata amnestija presidenzjali. Il-Prim Ministru Joseph Muscat inżamm infurmat bl-iżviluppi. Nhar il-Ħadd, waqt attivita politika, l-Prim Ministru qal li huwa jrid li toħroġ il-verità kollha dwar il-każ. .td_uid_3_5ee4dfc591eb4_rand.td-a-rec-img{text-align:left}.td_uid_3_5ee4dfc591eb4_rand.td-a-rec-img img{margin:0 auto 0 0}